 Akizungumza na gazeti hili, Bilal alisema amefurahi kwa wachezaji hao kufuzu na kuwatakia kila la heri katika timu yao mpya ya TP Mazembe.“Nimefurahi kwa vijana wangu kufuzu hatua hii, imenipa moyo kuwa na sisi walimu wa Kitanzania, tunaweza kufikisha wachezaji wa ligi ya ndani hatua za kimataifa,” alisema.Kocha huyo alisema kitendo cha Chanongo na Ubwa kufuzu kinaweza kuongeza wachezaji wa kimataifa katika timu ya Taifa.“Nawaombea wachezaji hawa wafike mafanikio kama ya Mbwana Samatta na Thomas Ulimwengu, ila ninachowaomba wawe na nidhamu na wafanye kazi kwa bidii watimize malengo yao,” alisema.Kwa mujibu wa Bilal wachezaji hao kwa sasa wapo Dar es Salaam na wanatarajia kufika Shinyanga kesho kuendelea na ligi na mwishoni mwa msimu watajiunga na TP Mazembe.Kwa upande wake Katibu Mkuu wa Stand United, Hamdan Msafiri alithibitisha taarifa hizo za kufuzu kwa wachezaji hao na pia amewatakia kila la heri na kuwashukuru kwa jitihada zao walizoonesha mpaka kufuzu.